અર્જુન ફિલ્મો ને લીધે નહિ પણ તેની પ્રેમિકાઓના લાંબા લીસ્ટને કારણે વધુ વગોવાયો છે. પહેલા સલમાન ખાનની દત્તક બહેન અર્પિતા ખાન શર્મા સાથે તે ડેટ કરતો હતો. ત્યાર બાદ તેનું નામ શોર્ટ ગનની દીકરી સોનાક્ષી સિન્હા સાથે જોડાયું હતું. સોનાક્ષી સાથે તે છાનો માનો મીડિયાથી દુર રહી પ્રેમાલાપ કરતો હતો. સોનાક્ષી બાદ સલમાન ખાનની ભાભી મલાયકા અરોરા ખાન સાથે અર્જુનનું નામ જોડાયું છે. કહેવાય છે કે, મલાયકા અને અરબાઝના છુટા છેડાનું કારણ અર્જુન કપૂર છે. આ બાબતે અર્જુને ચુપ્પી સાધી છે. હાલમાં દિગ્દર્શક આર.બાલ્કીની ફિલ્મ ‘કી એન્ડ કા’માં કરીના કપૂર સાથે ફિલ્મના પ્રમોશનમાંથી સમય કાઢી અભિનેતા સુનીલ શેટ્ટીની દીકરી આથીયા સાથે પિતરાઈ બહેન સોનમ કપૂરના એક્સ બોય ફ્રેન્ડ પુનીત મલ્હોત્રાની પાર્ટીમાં તે જોવા મળ્યો હતો. સોનમ અને પુનીત એકબીજાને ડેટ કરતા હતા.